als_Latn bos_Latn ron_Latn
Federata Shqiptare e Futbollit bëhet parti-Partia Agrare Ambientaliste. Presidenti Armando Duka në Kolonjë në fushatë elektorale me kandidatin e PAA, Hajro. Ja fotot e skandalit. Bashkë me të Agim Zeqo, ortaku i tij dhe një prej të akuzuarve për “bastet” e Skëndërbeut. Me ta edhe Bledi Shkëmbi, i akuzuari tjetër për bastet. Armando Duka rrënon Statutin e FSHF. Statuti pranon rregullat e FIFA dhe UEFA për paanësinë politike e fetare dhe detyron zbatimin e tij. Skandali i paprecedentë-nuk ka ndodhur kurrë, madje dhe me Dukën një perfshirje e tillë në politikën partiake
Federata Shqiptare e Futbollin nuk eshte me!
As ajo e vitit 1930-te kur u themelua, as ajo e vitit 1932 kur u be anetare e FIFA, as ajo qe eshte konturuar tani ne statutin e organizates, mbase eshte rikthyer te jete ajo e pas vitit 1954-vit kur u anetaresua ne UEFA, por qe shenoi kthimin e saj ne nje organizem edhe politik.
Tani eshte parti!
Shumekush e kishte perfolur kete, por deri me sot askush nuk e kishte provuar.
Skandal.al disponon prova te kundershtueshme sot per kete.
Nuk behet fjale per nje perdorim rutinor te institucionit qe ndodh rendom ne kete vend.
Provat qe Skandal.al disponon dhe po i publikon prej sot, deshmojne per perfshirje te mirefillte ne politiken partiake, njesoj si nje organizem i brendshem i nje partie-zakonisht jane organizatat moshore apo problemore brenda partive.
Behet fjale per Partine Agrare Ambientaliste, parti qe kryesohet se fundi nga nje deputet i Kuvendit te Shqiperise, Agron Duka, politikani partiak qe eshte vellai i presidentit te Federates Shqiptare te Futbollit Armando Duka dhe njeheresh, ortak ne nje rrjet te gjere biznesesh te medha ne kete vend.
Dy muaj me pare, gazetare qe ndjekin nga afer politiken, raportuan per pjesmarrjen e zyrtareve te FSHF dhe disa lojtareve te ekipit kombetar te Shqiperise, nje nje aktivitet masiv, politik e organizativ te kesaj partie.
Ne ate aktivitet ishin te ftuar edhe kengetare por asnje prej tyre nuk ndalohet me rregulla te shkruara ta bej kete.
Javen qe kaloi, ne Konventen e Partise Agrare Ambientaliste-nje aktivitet tjeter politik e organizativ, tipik i tille, u raportua ne salle prezenca e Presidentit te Federates Shqiptare te Futbollit.
Skandal.al pyeti zyrtare te PAA per kete fakt dhe mori pergjigjen se, Armando Duka ishte ftuar aty si njeri i familjes, sipermarres ne fushen e bujqesise,blegtorise dhe ushqimit, por edhe si nja nga shume personalitetet e ftuara per te ndjekur punimet e kesaj konvente.
Eshte e vertete qe ne Konvente u pane shume te tille, por te gjithe njerez politike apo te angazhuar ne kohe te ndryshme ne politike; prezenca e tyre ishte teresisht natyrale e justifikuar nga statusi politik qe kishin apo kane.
Por Armando Duka-President i FSHF, e ka te ndaluar nje gje te tille.
- PERMASA E RE FAKTIKE E SKANDALIT
Konventa e PAA, u thirr si nje aktivitet promovues i “partise se re”-pas marrjen nen kontroll nga Agron Duka dhe njerezit e mbledhur prej tij, por ishte ne funksion te nje fushate elektorale ku eshte PAA u perfshi nga Lulzim Basha, njeriu qe nuk e pranon kursesi nje humbje te dyte para zgjedhjeve, pas asaj poshterueses ne bastionin e tij partiak, ne Diber.
PAA konkuron ne zgjedhjet vendore ne Kolonje, nje zone pergjithesisht e majte dhe e qeverisur prej vitesh nga te majtet, PS dhe se fundi LSI.
Thuajse e gjithe partia e re e ndertuar nga hici prej Agron Dukes eshte zhvendosur ne Erseke, ne nje fushate qe me siguri do i kete te gjitha brenda.
Eshte e natyrshme te ndodhe keshtu, vecanerisht kur ke parasysh se te tilla jane fushatat elektorale ne Shqiperi, mbushur me shkelje ligji, thyerrje statusi te institucioneve publike-perdorim politik te tyre, kercenim e shantazh, favore te pamerituara ne shkelje te ligjit, shpenzime tej cdo llogjike, perfshire edhe parate e shumta per blerje te votes.
Por qe Federata Shqiptare e Futbollit te behet pjese e gjithe kesaj, nuk kishte ndodhur me pare.
Eshte e ndaluar ligjerisht, prej Statutit te FSHF, por edhe rregullave te FIFA e UEFA, rregulla te cilat, me Statut, FSHF jo vetem i ka pranuar por eshte e detyruar ti zbatoje.
Skandal.al pa Statutin e FSHF.
Ne Kreun III, RREGULLA TE PERGJITHSHME, neni 1- Forma ligjore, Selia, pikat 2, 3, 4 shprehen qarte:
2. Federata Shqiptare e Futbollit eshte e detyruar te respektoje statutet, rregulloret, direktivat dhe vendimet FIFA-s dhe UEFA-s.
3. Federata eshte asnjeanese ne ceshtjet politike dhe fetare.
4. Diskriminimi i cdo lloji kunder nje vendi tjeter, personi privat ose grupi njerezish ne lidhje me origjinen etnike, gjinore, gjuhen, fene, politikat ose ndonje aresye tjeter eshte 5 krejtesisht e ndaluar dhe denohet me pezullim, perjashtim, ose ndonje vendim tjeter disiplinor.
Eshte shume e qarte: “Federata eshte asnjeanese ne ceshtjet politike dhe fetare”.
Por Skandal.al disponon nje numer te konsiderueshem fotosh, ne te cilat, deshmohet se Presidenti i FSHF, ka konsumuar nje dite te tere ne fushate elektorale ne Erseke-Kolonje.
Skandal.al ka mesuar se te merkuren e kesaj jave, Armando Duka i shoqeruar nga disa te tjere, mes tyre ish presidenti i Skenderbeut/Korce dhe njeheresh ortak ne disa biznese me Armando Duken, Agim Zeqo, ka zhvilluar takime politike e partiake me kandidatin per kryetar te bashkise Kolonje Hajro- kandidat i PAA dhe bashke me te edhe me drejtues e futbolliste te ekipit te qytetit, Gramozit.
Burime te aferta qe mbikqyren takimet e tij te mbyllura per mediat, i konfirmuan Skandal.al se Armando Duka, ne cilesine e Presidentit te Federates Shqiptare te Futbollit, eshte angazhuar te mbeshtese ekipin e Gramozit, ne kembim te mbeshtetjes se kandidatit te PAA dhe zgjedhjes se tij kryetar i bashkise Erseke, te cilin, Armando Duka e kishte ne krah ne cdo takim.
Njeheresh, Armando Duka ka shtyre angazhimin e tij deri ne nje rikonstruksion te plote te stadiumit te qytetit, gjithnje ne kembim te mbeshtetjes per kandidatin Hajro.
Armando Duka ka treguar si garanci per kete, ortakun e tij ne te tilla pune por edhe ne biznes, Agim Zeqo.
Skandal.al u interesua dhe pyeti nese ka egzistuar me pare nje angazhim i tille prej Armando Dukes ne raport me ekipin e Gramozit, por cilido qe ne pyetem na u pergjigj se, vetem tani Armando Duka ka zbuluar Erseken, nderkohe qe Gramozin e ka telendisur ne denime te renda per shkak edhe te ngjarjeve te ndodhura ne fushen e tij.
Skandal.al u interesua nese Armando Duka nje takim te tille e ka zhvilluar me drejtuesit ne detyre te bashkiese Erseke-nen kujdestarine e pronesine e te ciles ndodhet ekipi dhe stadiumi, por pergjigja ishte mohuese.
Skandal.al e shtyu me tej interesimin duke pyetur nese nje takim te tille Armando Duka e kish zhvilluar edhe me kandidatin tjeter, ne gare per te drejtuar bashkine Erseke-kandidat i partise Socialiste te kryeministrit Edi Rama, mik me Armando Duken, por pergjigja nervoze ishte: As qe u takua me ne, madje kur i thane kush ishim u largua ne makinen e tij.
Sheklja duket e qarte, eshte e forte, ka rrezuar Statutin e FSHF, e ka rrenuar ate perfundimisht, por ka violuar rende edhe rregullat e FIFA dhe UEFA, te cilat FSHF i ka adoptuar dhe eshte e detyruar ti zbatoje.
- RASTET QE PERSERITEN
Federata Shqiptare e Futbollit eshte perdorur edhe me pare ne aktivitete politike, kryesisht ne funksion te zgjedhjeve vendore apo politike.
Por gjithnje kane qene favore te vogla, te terthorta dhe nuk eshte shenuar nderhyrje kaq flagrante ne fushaten politike e partiake sic kete here ne Erseke.
Ne vitin 2011, pak kilometra me ne veri te Ersekes-ne Korce, FSHF ndihmoi shume jo vetem ekipin e Skenderbeut te dilte kampion-ne funksion te qellimit politik te shpallur nga Ridvan Bode dhe Agim Zeqo-drejtuesi politik dhe legal i Skenderbeut ate vit, fitoren e bashkise se Korces, te drejtuar prej disa mandatesh nga nje kryebashkiak socialist-Niko Peleshi.
Jo vetem kaq, por me kerkese te tyre, Armando Duka urdheroi ndryshimin e dates se ndeshjes se fundit, asaj ku do te jepej titulli kampion per Skenderbeun-ishte te dielen e zgjedhjeve, duke e zhvilluar te enjte ne funksion te fushates elektorale.
Skandal.al disponon videon e nje prononcimi te Agim Zeqos-ortakut ne biznes te Armando Dukes, artikuluar menjehere pas ngritjes se kupes se pare per Skenderbeun, permes te ciles ai kaloi nga sporti ne politike kur beri thirrje per te votuar kunder Niko Peleshit, atekohe kryetar i bashkise se Korces dhe kandidat serish.
Akti ishte banal, pa lidhje me sportin e ne shkelje te rregullave te Federates, por Armando Duka ishte i perfshire ne kete histori personalisht dhe, ngjarja u harrua per shkak te humbjes se thelle te tyre ne ato zgjedhje.
Nje jave me pare, nje media e shkruar, ne nje raport nga nje ndeshje e Korabit e vlefshme per kampionatin kombetar te futbollit, solli per publikun nje parulle qe ishte shpalosur nga tifozet ne stadium: “Na premtove stadium te ri, je Federate, nuk je Parti”.
Te habitur nga ky fakt, ne u inetersuam tek drejtues te Korabit lidhur me domthenien e kesaj parulle.
Na u tregua nje histori vertete e pabesueshme.
Pak para perfundimit te kampionatit te kategorise se ulet, kategori ku konkuronte Korabi, ne prag te hyrjes se tij ne Superlige, Armando Duka mori me vete ne Peshkopi trajnerin e ekipit kombetar te Shqiperise Gianni de Biazi, te ftuar nga disa njerez te afert me te por edhe me ndikim ne ate zone.
Sapo vellai i tij politikan Agron Duka kishte marre drejtimin e Partise Agrare dhe mesa duket, Duka i vogel po perpiqej te zgjeronte mbeshtetjen politike per partine e re kudo.
Ne ate pjesmarrje masive te tifozeve te Korabit, Armando Duka i premtoi turmes financimin e ndertimit te nje stadiumi te ri ne Peshkopi.
Ngjarjet e renda qe ndodhen ndeshjen e fundit, festive te Korabit ne shtepi, detyruan Federaten ta denonte fushen e peshkopise dhe tifozet, por Armando Duka vuri veton per te shpetuar ekipin e Korabit nga perjashtimi prej garave futbollistike, parapare nga rregulloret e qarta te FSHF.
Zgjedhjet vendore ne Diber, duket se i prishen pak marredheniet kur njerezit qe i kishin premtuar mbeshtetje politike Armando Dukes per PAA ne ate rreth, u vune ne krye te fushates per PDIU, nje parti e vogel por rivale me PAA ne te gjithe territorin.
Burime te njejta, i thane Skandal.al se kjo ngjarje ka sjelle ftohje mes paleve dhe harrim te premtimit per ndertimin e stadiumit te ri ne Peshkopi.
Mesa duket gjithcka ka mberritur tek tifozet qe nuk kane pertuar te shkruajne parullen e radhes.
- RIDALJA NE SKENE E AGIM ZEQOS, ORTAKUT FLUTURUES TE ARMANDO DUKES; ME TA DHE PERSONAZHI TJETER, BLEDI SHKEMBI
Agim Zeqo-ish president i ekipit te Skenderbeut per dy vite me radhe prej vitit 2010, ishte personazhi kyc i permendur nga vendimet e arsyetuara te UEFA-s, pas nje hetimi disavjecar mbi fiksimin e rezultateve nga klubi i futbollit Skenderbeu edhe nen drejtimin e tij. Me te permendej edhe Bledi Shkembi-kapiteni i tij tek Skenderbeu.
FSHF e fshehu kete hetim, madje ka fshehur dhe te tilla i mban te gjitha vendimet e UEFA, perfshire vendimin fillestar, ate te Apelit por edhe ate te CAS, mbi kete ceshtje.
Presidenti i FSHF Armando Duka ka vene veton mbi kete ceshtje, per shkak te lidhjeve te tij te forta ne ate kohe me Agim Zeqon-ish president i Skenderbeut dhe i akuzuar kyc nga hetimi i UEFA-s.
Armando Duka eshte sforcuar shume te permbaje nervozizmin lidhur me kete ceshtje dhe ka zgjedhur te mos pergjigjet per detajet e saj, duke e konsideruar te mbyllur.
Por prezenca e tij ne Erseke me te njejtet personazhe-Zeqo e Shkembi, madje ne te njejten skeme si ajo ne Korce ne vitin 2009-te, rikthen fort akuzat per te njejten ceshtje.
Tani duke perfshire drejtperdrejt ate, Armando Duken ne historine e fiksimit te rezultateve te ndeshjeve te Skenderbeut, vecanerisht ne sezonet 2009-2010, 2010-2011, 2011-2012.
Per kete ceshtje, ka nje hetim qe po zhvillohet nga Prokuroria, mbase shfaqja e fundit e ortakeve Duka-Zeqo mund ti vleje edhe ketij institucioni.
/skaNdal.al/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn zsm_Latn